Številka: 1004-155/2025-1

Datum: 12. 06. 2025

Na podlagi 25. člena Zakona o delovnih razmerjih (ZDR – 1) (Uradni list RS, št. [21/13](http://www.uradni-list.si/1/objava.jsp?sop=2013-01-0784), s spremembami in dopolnitvami) in 33. člena Zakona o javnih uslužbencih (Uradni list RS, št. 63/07 – ZJU-UPB3 in 65/08, s spremembami in dopolnitvami) **Finančna uprava RS** objavlja prosto strokovno tehnično delovno mesto**:**

**na Generalnem finančnem uradu**

**PROGRAMER APLIKACIJ VI (šifra 1418)** v Službi za pomoč uporabnikom, Urad za informatiko

***Pogoji za zasedbo delovnega mesta:***

* najmanj višje strokovno izobraževanje/višja strokovna izobrazba oziroma višješolsko izobraževanje (prejšnje)/višješolska izobrazba (prejšnja)
* 6 mesecev delovnih izkušenj na zahtevani stopnji izobrazbe.

***Konkretne naloge:***

* upravljanje dnevnih in nočnih obdelav različnih področij,
* monitoring nad delovanjem različnih informacijskih sistemov in aplikacij ter izmenjav med notranjimi (institucijami javne uprave) in zunanjimi sistemi (druge institucije in mednarodne izmenjave),
* monitoring nad delovanjem strojne opreme,
* pomoč uporabnikom pri delovanju in posodobitvah aplikacij, pri nameščanju in delovanju strojne opreme.

***Opis nalog iz sistemizacije:***

* razvijanje modulov,
* vzdrževanje, dograjevanje in uvajanje novih aplikacij,
* zagotavljanje delovanja operacijskih sistemov in aplikacij na njih,
* opravljanje drugih nalog in dejanj, določenih z zakonom ali drugimi predpisi ter opravil, ki jih odredi nadrejeni.

Z izbranim kandidatom bo sklenjena pogodba o zaposlitvi za nedoločen in polni delovni čas.

**K prijavi morajo kandidati priložiti:**

* izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Prijavo pošljite **v 8 dneh** od objave na naslov, kjer se bo delo opravljalo. Za pisno obliko prijave se šteje tudi elektronska oblika, poslana na elektronski naslov, pri čemer veljavnost prijave ni pogojena z elektronskim podpisom.

**Prijave se pošljejo na naslov:** Finančna uprava RS, Generalni finančni urad, Šmartinska cesta 55, 1000 Ljubljana ali na [gfu.fu@gov.si](mailto:gfu.fu@gov.si).

Za dodatne informacije o vsebini dela se lahko obrnete na g. Šteharnik Ferdinanda, tel.: 01/478-2776.

Za dodatne informacije o formalni izvedbi izbirnega postopka se lahko obrnete na ga. Kristino Korošec Klarić, tel.: 01/478-2727.

Kandidati bodo o izbiri pisno obveščeni najkasneje v roku 8 dni po opravljeni izbiri.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

Peter Grum, generalni direktor

Poslati:

* objava na portal GOV.SI,
* objava na Zavodu RS za zaposlovanje.

Priloga:

* vloga za zaposlitev
* obvestilo kandidatom za DM o obdelavi osebnih podatkov